Henrik Dahl (sosiolog)

Johan Henrik Dahl (født 1960) er en dansk sosiolog og politiker. Han var medlem av Folketinget fra 2015 til 2024, da han ble valgt inn i Europaparlamentet. Han representerer Liberal Alliance.

 Biografi 
Han ble født i Aarhus og vokste opp i Kalundborg og Høng i Vestsjælland, senere i Skærbæk i Sønderjylland, som sønn av sogneprest og lektor Paul Dahl og lektor Inger Marie Dahl.

Han tok kandidatgrad i sosiologi ved Københavns Universitet i 1987, mastergrad i kommunikasjon ved University of Pennsylvania i 1988 og doktorgrad i kommunikasjon ved Copenhagen Business School i 1993.

Dahl har hatt ulike forsknings- og undervisningsstillinger ved især Copenhagen Business School og vært forskningssjef i medieovervåkningsfirmaet ACNielsen 1994–1998. Han etablerte konsulentfirmaet Explora (tidligere Advice Analyse) i 1999 og solgte det i 2008 til NIRAS, hvor han ble utviklingssjef et års tid.

Han har utgitt flere bøker, både sakprosa og skjønnlitteratur. Han har vært litteraturanmelder i Weekendavisen.

 Referanser 

 Eksterne lenker 




Kategori:Folketingsmedlemmer fra Liberal Alliance
Kategori:Danske medlemmer av Europaparlamentet
Kategori:Danske sosiologer
Kategori:Alumni fra Københavns Universitet
Kategori:Alumni fra Copenhagen Business School
Kategori:Personer fra Aarhus kommune
Kategori:Personer fra Kalundborg kommune